CELEX: 32022R0175
Language: ro
Date: 2022-02-09 00:00:00
Title: Regulamentul (UE) 2022/175 al Comisiei din 9 februarie 2022 de modificare a anexei IX la Regulamentul (CE) nr. 999/2001 al Parlamentului European și al Consiliului în ceea ce privește condițiile de import pentru circulația ovinelor și caprinelor de reproducție din Regatul Unit în Irlanda de Nord (Text cu relevanță pentru SEE)

10.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 29/1
               
            
         REGULAMENTUL (UE) 2022/175 AL COMISIEI
         din 9 februarie 2022
         de modificare a anexei IX la Regulamentul (CE) nr. 999/2001 al Parlamentului European și al Consiliului în ceea ce privește condițiile de import pentru circulația ovinelor și caprinelor de reproducție din Regatul Unit în Irlanda de Nord
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 999/2001 al Parlamentului European și al Consiliului din 22 mai 2001 de stabilire a unor reglementări pentru prevenirea, controlul și eradicarea anumitor forme transmisibile de encefalopatie spongiformă (1), în special articolul 23a teza introductivă și litera (m),
         întrucât:
         
                     (1)
                  
                  
                     Regulamentul (CE) nr. 999/2001 stabilește norme pentru prevenirea, controlul și eradicarea encefalopatiilor spongiforme transmisibile (EST) la animale, incluzând scrapia clasică.
                  
               
                     (2)
                  
                  
                     Mai exact, capitolul E din anexa IX la Regulamentul (CE) nr. 999/2001 stabilește cerințele pentru importul în Uniune al ovinelor și caprinelor. Aceste cerințe prevăd că astfel de importuri trebuie să fie însoțite de un certificat de sănătate animală care să ateste, printre altele, că ovinele și caprinele de reproducție importate în Uniune trebuie să provină dintr-o exploatație cu un risc neglijabil sau controlat de scrapie clasică sau, în cazul ovinelor, să aibă genotipul proteic prionic ARR/ARR, care conferă rezistență la scrapia clasică.
                  
               
                     (3)
                  
                  
                     În conformitate cu Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (denumit în continuare „acordul de retragere”), în special articolul 5 alineatul (4) din Protocolul privind Irlanda/Irlanda de Nord, coroborat cu anexa 2 la respectivul protocol, Regulamentul (CE) nr. 999/2001, precum și actele Comisiei bazate pe acesta, se aplică Regatului Unit și în Regatul Unit în ceea ce privește Irlanda de Nord după încheierea perioadei de tranziție prevăzute în Acordul de retragere. În consecință, animalele vii expediate din Regatul Unit către Irlanda de Nord fac în prezent obiectul regimului aplicabil importurilor din orice țară terță.
                  
               
                     (4)
                  
                  
                     Până la intrarea în vigoare a Acordului de retragere, a existat o circulație intranațională anuală estimată la aproximativ 8 000 de ovine de reproducție, în principal din rasa Scottish Blackface, din Regatul Unit către Irlanda de Nord, care nu face obiectul normelor privind comerțul în interiorul Uniunii i importul în Uniune. Multe dintre exploatațiile care comercializează ovine între Regatul Unit și Irlanda de Nord nu sunt recunoscute în prezent ca prezentând un risc neglijabil sau controlat de scrapie clasică. În plus, doar o proporție mică a populației de ovine Scottish Blackface are genotipul proteic prionic ARR/ARR. Comerțul tradițional cu ovine de reproducție din Regatul Unit către Irlanda de Nord a fost, prin urmare, grav afectat de intrarea în vigoare a Acordului de retragere.
                  
               
                     (5)
                  
                  
                     Este necesar să se asigure faptul că crescătorii de animale din Irlanda de Nord continuă să aibă acces la resursele genetice disponibile pentru ovine și caprine în Regatul Unit, până când exploatațiile din Regatul Unit pot îndeplini cerințele pentru exportul în Uniune de ovine și caprine destinate reproducerii. Prin urmare, este necesar ca textul capitolului E din anexa IX la Regulamentul (CE) nr. 999/2001 să fie modificat pentru a permite importul de ovine și caprine destinate reproducerii din Regatul Unit în Irlanda de Nord din exploatații care nu sunt recunoscute ca având un risc controlat de scrapie clasică. Este necesar ca această posibilitate să fie disponibilă numai pentru exploatațiile din Regatul Unit care au solicitat, înainte de 1 ianuarie 2022, sistemul oficial de recunoaștere a exploatațiilor care au un risc controlat de scrapie clasică în conformitate cu condițiile stabilite în capitolul A secțiunea A punctul 1.3 din anexa VIII la regulamentul respectiv și care îndeplinesc condițiile prevăzute la literele (a)-(i) ale punctului respectiv la momentul importului în Irlanda de Nord. În plus, este necesar ca această posibilitate să rămână temporară și să expire la 31 decembrie 2024, permițând astfel o perioadă de timp suficientă de la data intrării în vigoare a Acordului de retragere pentru ca exploatațiile respective din Regatul Unit să obțină recunoașterea ca exploatații care au un risc controlat de scrapie clasică.
                  
               
                     (6)
                  
                  
                     Scrapia clasică este o encefalopatie spongiformă transmisibilă (EST) care nu este considerată zoonoză, astfel cum a concluzionat Autoritatea Europeană pentru Siguranța Alimentară și Centrul European de Prevenire și Control al Bolilor în avizul lor științific comun privind orice posibilă asociere epidemiologică sau moleculară între EST la animale și la oameni, adoptat la 9 decembrie 2010 (2). În plus, caracterul limitat al modificărilor propuse care vizează anexa IX la Regulamentul (CE) nr. 999/2001 și punerea în aplicare a normelor aplicabile comerțului cu ovine și caprine în interiorul Uniunii prevăzute în legislația Uniunii oferă garanții rezonabile că nivelul de sănătate animală din Uniune nu va fi compromis de modificările propuse care vizează anexa respectivă.
                  
               
                     (7)
                  
                  
                     Prin urmare, este necesar ca anexa IX la Regulamentul (CE) nr. 999/2001 să fie modificată în consecință.
                  
               
                     (8)
                  
                  
                     Având în vedere importanța pentru sectorul reproducerii din Irlanda de Nord a comerțului cu ovine și caprine de reproducție din Regatul Unit, este important ca modificările care urmează să fie efectuate Regulamentului (CE) nr. 999/2001 prin prezentul regulament să intre în vigoare cât mai curând posibil.
                  
               
                     (9)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa IX la Regulamentul (CE) nr. 999/2001 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 februarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 147, 31.5.2001, p. 1.
         
            (2)  https://doi.org/10.2903/j.efsa.2011,1945
      
      
         
            ANEXĂ
            În anexa IX capitolul A din Regulamentul (CE) nr. 999/2001, punctul 5 se înlocuiește cu următorul text:
            
                        „5.
                     
                     
                        Pentru ovinele și caprinele de reproducție importate în Uniune și destinate statelor membre, altele decât cele cu un risc neglijabil de scrapie clasică sau cele cu un program național aprobat de control al scrapiei care figurează în anexa VIII, capitolul A, secțiunea A, punctul 3.2, au fost îndeplinite următoarele condiții:
                        
                                    (a)
                                 
                                 
                                    ovinele și caprinele importate provin dintr-o exploatație sau din exploatații care au respectat condițiile din anexa VIII, capitolul A, secțiunea A, punctul 1.3; sau
                                 
                              
                                    (b)
                                 
                                 
                                    sunt ovine cu genotipul proteic prionic ARR/ARR și provin dintr-o exploatație sau din exploatații în care nu a fost impusă nicio restricție oficială de circulație ca urmare a prezenței ESB sau a scrapiei clasice în cursul ultimilor doi ani; sau
                                 
                              
                                    (c)
                                 
                                 
                                    pentru ovinele și caprinele din Regatul Unit importate în Irlanda de Nord până la 31 decembrie 2024, ovinele și caprinele importate provin dintr-o exploatație sau din exploatații:
                                    
                                                (i)
                                             
                                             
                                                în care nu a fost impusă nicio restricție oficială de circulație din cauza ESB sau a scrapiei clasice în ultimii trei ani; și
                                             
                                          
                                                (ii)
                                             
                                             
                                                care au solicitat, înainte de 1 ianuarie 2022, sistemul oficial de recunoaștere a exploatațiilor care prezintă un risc controlat de scrapie clasică în conformitate cu condițiile stabilite în anexa VIII, capitolul A, secțiunea A, punctul 1.3, și care îndeplinesc condițiile prevăzute la literele (a)-(i) de la punctul respectiv, la data importului în Irlanda de Nord.”